open-index/open-wikipedia-markdown huggingface dataset:
พระคริสต์ผจญพายุในทะเลกาลิลี (แร็มบรันต์)

**พระคริสต์ผจญพายุในทะเลกาลิลี** (; ) เป็นจิตรกรรมสีน้ำมันที่เขียนโดยแร็มบรันต์ จิตรกรชาวดัตช์คนสำคัญของยุคทองของเนเธอร์แลนด์ในคริสต์ศตวรรษที่ 17 เป็นภาพที่ตั้งแสดงอยู่ที่พิพิธภัณฑ์อิซาเบลลา สจวต การ์ดเนอร์ (ที่เมืองบอสตัน สหรัฐอเมริกา) ก่อนที่จะถูกขโมยเมื่อวันที่ 18 มีนาคม ค.ศ. 1990

## เนื้อหาของภาพ
จิตรกรรม "พระคริสต์ผจญพายุในทะเลกาลิลี" ที่แร็มบรันต์เขียนในปี ค.ศ. 1633 เป็นภาพปาฏิหาริย์หนึ่งของพระเยซูที่ทรงทำให้พายุในทะเลกาลิลีสงบลง ซึ่งเป็นเรื่องที่ปรากฏในพระวรสารนักบุญมาร์คในพันธสัญญาใหม่ ภาพนี้เป็นภาพทะเลทัศน์ภาพเดียวที่แร็มบรันต์เขียน เชื่อกันว่าการที่มีคนสิบสี่คนแทนที่จะเป็นสิบสามคน (พระเยซูและอัครสาวกสิบสององค์) อยู่ในเรือเป็นเพราะแร็มบรันต์เขียนตัวเองเข้าไปในภาพ

## การโจรกรรม
18 มีนาคม ค.ศ. 1990 โจรกลุ่มหนึ่งปลอมตัวเป็นเจ้าหน้าที่ตำรวจบุกเข้าไปในพิพิธภัณฑ์อิซาเบลลา สจวต การ์ดเนอร์ เพื่อขโมยภาพ "พระคริสต์ผจญพายุในทะเลกาลิลี" และภาพเขียนอื่นอีก 12 ภาพ ซึ่งเป็นการโจรกรรมงานศิลปะครั้งใหญ่ที่สุดในสหรัฐอเมริกา พิพิธภัณฑ์อิสซาเบลลา สจวต การ์ดเนอร์ยังคงแสดงกรอบที่ปราศจากภาพตรงตำแหน่งเดิมที่เคยมีภาพ ตามที่ระบุไว้ในพินัยกรรมของการ์ดเนอร์ที่ระบุว่างานศิลปะต้องได้รับการรักษาไว้โดยไม่มีการเปลี่ยนแปลง

## อ้างอิง

## ดูเพิ่ม
* แร็มบรันต์
* ชีวิตของพระเยซู

## แหล่งข้อมูลอื่น
* One reference
* A second; did Rembrandt depict himself in the painting?
* Gardner Museum link 
* The FBI on the theft
* ''Forbes'' on the theft 

หมวดหมู่:แร็มบรันต์
หมวดหมู่:จิตรกรรมยุคทองของเนเธอร์แลนด์
หมวดหมู่:จิตรกรรมในคริสต์ทศวรรษ 1630
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระเยซู
หมวดหมู่:ศิลปะที่ถูกโจรกรรม
อาร์ทิมีเซีย (แร็มบรันต์)

**อาร์ทิมีเซีย** () หรือ **โซโฟนิสบารับถ้วยยาพิษ** () เป็นจิตรกรรมสีน้ำมันที่เขียนโดยแร็มบรันต์จิตรกรคนสำคัญชาวดัตช์ของยุคทองของเนเธอร์แลนด์ของคริสต์ศตวรรษที่ 17 ที่ปัจจุบันตั้งแสดงอยู่ที่พิพิธภัณฑ์ปราโด กรุงมาดริด ประเทศสเปน  

ภาพ "อาร์ทิมีเซีย" ที่แร็มบรันต์เขียนในปี ค.ศ. 1634 ยังไม่ทราบอย่างแน่นอนถึงเนื้อหา ในภาพเป็นหญิงสาวที่กล่าวว่าอาจจะเป็นโซโฟนิสบา (Sophonisba) หรืออาร์ทิมีเซีย (Artemisia) หรือพระราชินีโดยทั่วไปจากเครื่องทรงและเครื่องตกแต่งอันมีค่าบนร่างกาย ผู้กำลังจะรับถ้วยจากสาวใช้ ถ้าเป็นอาร์ทิมีเซียก็จะเป็นภาชนะที่มีอัฐิของพระราชสวามีกษัตริย์มอโซลัส (Mausolus) แต่ถ้าเป็นโซโฟนิสบาก็จะเป็นถ้วยยาพิษ ผู้เป็นแบบก็คงจะเป็นซัสกียา ภรรยาของแร็มบรันต์เอง

## อ้างอิง

*

## ดูเพิ่ม
*แร็มบรันต์

หมวดหมู่:แร็มบรันต์ 
หมวดหมู่:จิตรกรรมยุคทองของเนเธอร์แลนด์
หมวดหมู่:จิตรกรรมในคริสต์ทศวรรษ 1630
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับตำนานเทพ
หมวดหมู่:งานสะสมของพิพิธภัณฑ์ปราโด
การยอมจำนน

[thumb|right|[มาโมรุ ชิเงะมิตสึ รัฐมนตรีต่างประเทศของญี่ปุ่น ลงนามตราสารยอมจำนนของญี่ปุ่น บนเรือยูเอสเอส ''มิสซูรี'' (BB-63) ขณะที่พลเอก ริชาร์ด เค. ซูเธอร์แลนด์ มองจากฝั่งตรงข้าม]]

**การยอมจำนน** เป็นการกระทำที่ทหาร ชาติ หรือผู้เข้าร่วมสงครามอื่น ๆ ยุติการต่อสู้ และยอมถูกจับเป็นเชลย ไม่ว่าจะเป็นการตัดสินใจด้วยตัวเองหรือได้รับคำสั่งจากนายทหารที่มียศสูง กว่า สัญลักษณ์ทั่วไปสำหรับการยอมจำนน คือ ธงขาว โดยการชูมือขึ้นเพื่อแสดงให้เห็นว่าไม่มีอาวุธ

เมื่อ ฝ่ายใดฝ่ายหนึ่งยอมจำนน ทั้งสองฝ่ายอาจตกลงให้การยอมจำนนนั้นมีเงื่อนไข เช่น ฝ่ายหนึ่งจะยอมจำนนก็ต่อเมื่อผู้ชนะยอมทำตามสัญญาอย่างใดอย่างหนึ่ง ในขณะที่การยอมจำนนอย่างไม่มีเงื่อนไข เป็นการบ่งชี้ว่า ฝ่ายที่ชนะจะปฏิบัติต่อฝ่ายที่แพ้นอกเหนือจากสัญญาใด ๆ ยกเว้นกฎแห่งสงครามเท่านั้น ซึ่งส่วนใหญ่ได้รับรองจากอนุสัญญาเฮก (1907) และอนุสัญญาเจนีวา

## รายชื่อการยอมจำนน
* การยอมจำนนของญี่ปุ่น
* ตราสารยอมจำนนของญี่ปุ่น
* พิธียอมจำนนของสงครามโลกครั้งที่สองในเขตสงครามจีน
* การสงบศึกกัสซีบีเล
* ตราสารยอมจำนนของอิตาลี
* การยอมจำนนของเยอรมนี
* ตราสารยอมจำนนของเยอรมนี
* การยอมจำนนของเยอรมนีที่ลุนบวร์คฮีธ
* การยอมจำนนที่เปเรโวโลชนา
* การยอมจำนนที่แคมป์รีลีส
* ตราสารยอมจำนนของปากีสถาน
* การยอมจำนนของอาร์เจนตินาในสงครามฟอล์กแลนด์
* กรณีทาเคนากะ
* สนธิสัญญามิตรภาพและพันธมิตร
* สนธิสัญญาชาติวา
* ยุทธการที่เอเดรียโนเปิล (ค.ศ. 1829)
* การยอมจำนนที่สเตตติน

## รูปภาพ

ไฟล์:Field Marshall Keitel signs German surrender terms in Berlin 8 May 1945 - Restoration.jpg|ไคเทิลลงนามในตราสารยอมจำนนกองทัพเยอรมันในกรุงเบอร์ลิน
ไฟล์:Bosbritsurrendergroup.jpg|การยอมจำนนของทหารสหราชอาณาจักรต่อหน่วยทหารญี่ปุ่นในยุทธการที่สิงคโปร์
ไฟล์:Surrender of Japan - USS Missouri (restored).jpg|ผู้แทนจากจักรวรรดิญี่ปุ่นในพิธียอมจำนน บนเรือรบยูเอสเอส มิสซูรี (BB-63)
ไฟล์:Firma armistizio.jpg|การสงบศึกกัสซีบีเล ระหว่างอิตาลีกับฝ่ายอังกฤษ-อเมริกัน ค.ศ. 1943
ไฟล์:1971 Instrument of Surrender WaPo.jpg|Lt. Gen. A. A. K. Niazi ลงนามตราสารยอมจำนนของปากีสถานในธากา เมื่อวันที่ 16 ธันวาคม 1971 หลังจากชัยชนะของอินเดียในสงครามอินเดีย-ปากีสถาน ค.ศ. 1971
ไฟล์:Colonal General Alfred Jodl, Chief of Staff under the Doenitz Regime, signs the document of unconditional surrender.... - NARA - 195338.jpg|นายพลอัลเฟรด โยเดิลลงนามยอมจำนนอย่างไม่มีเงื่อนไขในเมืองแรมส์ เมื่อวันที่ 7 พฤษภาคม 1945
ไฟล์:Surrender of Lord Cornwallis.jpg|การยอมจำนนของลอร์ดคอร์นวอลลิสในการล้อมยอร์กทาวน์
ไฟล์:General Robert E. Lee surrenders at Appomattox Court House 1865.jpg|การยอมจำนนของนายพลโรเบิร์ต อี. ลีในสงครามกลางเมืองอเมริกา
ไฟล์:He Yinqin signs 1945.jpg|พิธียอมจำนนของสงครามโลกครั้งที่สองในเขตสงครามจีน
ไฟล์:Japanese POWs of Takenaga battalion, New Guinea 1945.jpg|การยอมจำนนของทหารญี่ปุ่นต่อหน่วยทหารออสเตรเลียในกรณีทาเคนากะ
ไฟล์:Teilkapitulation – 040545.jpg|การยอมจำนนของเยอรมนีที่ลุนบวร์คฮีธ
ไฟล์:Capitulation Montreal.jpg|การยอมจำนนของฝรั่งเศสต่อสหราชอาณาจักรที่มอนทรีออล


## ดูเพิ่ม
* การยอมจำนนอย่างไม่มีเงื่อนไข

หมวดหมู่:กฎแห่งสงคราม

หมวดหมู่:ยุทธศาสตร์การทหาร
ภาพเหมือนของของสตรีสาว (ลา มูตา)

**ภาพเหมือนของของสตรีสาว** หรือ **ลา มูตา** () เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติแห่งมาร์เคในประเทศอิตาลี

ภาพ “ภาพเหมือนของของสตรีสาว (ลา มูตา)” ที่ราฟาเอลเขียนราวระหว่างปี ค.ศ. 1507 ถึงปี ค.ศ. 1508 เป็นภาพของสตรีสูงศักดิ์ที่ไม่ทราบนาม ที่มีลักษณะการเขียนที่มีอิทธิพลของเลโอนาร์โด ดา วินชี บนฉากหลังที่เกือบเป็นสีดำ แม้ว่าจะเป็นภาพที่เพิ่งได้รับการระบุว่าเป็นภาพที่เขียนโดยราฟาเอลเมื่อไม่นานมานี้ แต่ก็ถือว่าเป็นภาพเหมือนชิ้นที่ดีที่สุดชิ้นหนึ่งของราฟาเอล

การเขียนอย่างบรรจงของส่วนที่เป็นสีที่เป็นสีอ่อนที่ปรากฏขึ้นจากฉากหลัง และการรายละเอียดของเครื่องแต่งกายมีลักษณะที่บ่งว่าเป็นฝีมือของราฟาเอล ความสว่างที่ผู้ชมรู้สึกจากการใช้สีอย่างบรรจงจากโทนสีที่ไม่กว้างนักสร้างความเป็นอันหนึ่งอันเดียวกันให้กับภาพ 

จากการตรวจสอบด้วยเอ็กซเรย์พบงานร่างจากช่วงแรกของการเขียนของราฟาเอลภาพใต้ผิวภาพที่เห็นอยู่ในปัจจุบัน เป็นภาพสตรีสาวที่ใบหน้าที่อ่อนหวานที่มาเพิ่มเติมเปลี่ยนแปลงภายหลัง

## อ้างอิง

## ดูเพิ่ม
*ราฟาเอล
*ภาพเหมือน

หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
โนเวล แจ๊ส (อัลบั้ม)

***โนเวล แจ๊ส*** เป็นอัลบั้มเดี่ยวชุดแรกของ เทวัญ ทรัพย์แสนยากร หลังจากออกจากวง อินฟินิตี้ไป ซึ่งเพลงในอัลบั้มชุดนี้มีคอนเซ็ปท์เป็นป๊อบ-แจ๊ส ฟิวชั่น ที่ผสมผสานความเป็นไทย ซึ่งก็มีเพลงทั้งไทยเดิม และเพลงที่แต่งขึ้นมาใหม่โดยเทวัญ ซึ่งอัลบั้มชุดนี้ เทวัญ ได้เรียบเรียงทั้งเพลงไทยเดิมและประพันธ์เพลงใหม่ในอัลบั้มชุดนี้ขึ้นมาเองทั้งหมด

อัลบั้มชุดนี้ มีคอนเซ็ปท์ว่า "กับความเป็นไทย ที่เคลื่อนไหวอย่างตะวันตก"

## รายชื่อเพลง

#. "สนุกสนาน" - 6:22
#. "เปิ่น" - 4:45
#. "นกโพระดก" - 9:00
#. "ค้างคาวกินกล้วย" - 8:35
#. "ต้นบรเทศ" - 8:02 
#. "ตื่น" - 4:45 
#. "ลาวดวงเดือน" - 11:38 
#. "แถมนิด" -  1:48 

## รายชื่อนักดนตรี

#. เทวัญ ทรัพย์แสนยากร - แซกโซโฟน, ขลุ่ย, ไวโอลิน, โปรดิวเซอร์, มิกซ์เสียง
#. จิระศักดิ์ ปานพุ่ม - กีต้าร์
#. วิบูลย์ ปานพุ่ม - เบส
#. บุญยง พักภู่ - ระนาด, เครื่องหนัง, ฉิ่ง
#. วิทยา ปานพุ่ม - กลอง
#. สมพล ผดุงแสง - กีต้าร์ (เพลงเปิ่น และตื่น)
#. พิทักษ์ ศรีสังข์ - เบส (เพลงเปิ่น และตื่น)
#. วรรณยศ มิตรานนท์ - กลอง (เพลงเปิ่น และตื่น)
#. ประสานเสียง : รัดเกล้า อามระดิษ ผสมโรงด้วย ต๊อด, เล็ก, ทักษ์ และ หมึก // ซา, แมว, เล็ก และ แนบ ในเพลงสนุกสนาน
#. วินัย ศรีรัตน์ - ซาวนด์ เอนจิเนียร์ (รามอินทรา สตูดิโอ)
#. แกรี่ เอ็ดเวิร์ด - ซาวนด์ เอนจิเนียร์ (รามอินทรา สตูดิโอ)
#. สมชาย ดวงโชคชัย - ซาวนด์ เอนจิเนียร์ (เอ็ม เอ็ม สตูดิโอ)
#. จิตติพล บัวเนียม - ซาวนด์ เอนจิเนียร์ (มิกซ์ สตูดิโอ)
#. ปีเตอร์ กัน - Executive Producer

## อ้างอิง
* ฟังตัวอย่างเพลง เปิ่น จากอัลบั้มชุดโนเวล แจ๊ส โดยเทวัญ ทรัพย์แสนยากร

หมวดหมู่:อัลบั้มเพลงของเทวัญ ทรัพย์แสนยากร
หมวดหมู่:อัลบั้มเพลงไทยในปี พ.ศ. 2535
หมวดหมู่:อัลบั้มเพลงบรรเลง
อ้อน (อัลบั้ม)

***อ้อน*** เป็นอัลบั้มเดี่ยวชุดที่สองของ เทวัญ ทรัพย์แสนยากร วางแผงเมื่อปี พ.ศ. 2536 ซึ่งยังคงคอนเซ็ปท์ความเป็นป๊อบ-แจ๊ส ที่นำความเป็นไทยเข้ามาผสมผสาน โดยเทวัญเป็นผู้เรียบเรียง แต่งเพลงเองหมดที่เป็นเพลงใหม่ในอัลบั้ม ซึ่งปัจจุบัน เพลงกลองยาว ในอัลบั้มชุดนี้ ถูกนำมาเป็นเพลงไตเติ้ลประกอบรายการวิทยุ Music @ Night ของตัวเทวัญเอง ทุกๆวันพุธ

## รายชื่อเพลง

#. "ลองดู" - 3:01
#. "จับปูดำ" - 4:18
#. "ชื่นใจ" - 5:24
#. "กลองยาว" - 5:15
#. "อย่านะ" - 4:52 
#. "ลาวเสี่ยงเทียน" - 5:35 
#. "อ้อน" - 7:08 
#. "เปิดทางหน่อย" - 5:54
#. "ห้าขลุ่ยสามัคคี" -  2:28 

## รายชื่อนักดนตรี

#. เทวัญ ทรัพย์แสนยากร - แซกโซโฟน, ขลุ่ย, ไวโอลินไฟฟ้า, โปรดิวเซอร์, มิกซ์เสียง
#. สมหวัง พัชรพร - กีต้าร์อะคูสติก, กีต้าร์ไฟฟ้า
#. ดุสิต อนุภาษ - เบส
#. บุญยง พักภู่ - ระนาดเอก, ระนาดทุ้ม, ขิม
#. สมสรร สมบัติเจริญ - กลอง
#. ชัชวาล ลิ่มสุวรรณ - กีต้าร์อะคูสติก, กีต้าร์ไฟฟ้า (เพลงเปิดทางหน่อย และห้าขลุ่ยสามัคคี)

## รายชื่อนักดนตรีรับเชิญ

#. วรยศ สุขสายชล - ซออู้, ซอด้วง (เพลงชื่นใจ)
#. ณรงค์ฤทธิ์ โตสง่า - กลองยาว (เพลงกลองยาว), กลองรำมะนา (เพลงลาวเสี่ยงเทียน)
#. ชิน จักรยุทธ - ปี่ชวา (เพลงอ้อน)
#. สุทิน ศรีณรงค์ - ไวโอลิน (เพลงอ้อน)
#. ธนเดช มั่งมี - ไวโอลิน (เพลงอ้อน)
#. พจน์ ปรีชา - ไวโอลิน (เพลงอ้อน)
#. นครไทย ไชยธงรัตน์ - กีต้าร์อะคูสติก (เพลงเปิดทางหน่อย และจับปูดำ)

## รายชื่อนักร้องรับเชิญ ขับร้องหมู่

#. ผุสดี เอื้อเฟื้อ - (เพลงเปิดทางหน่อย และจับปูดำ)
#. รุ่งพิรุณ เมธารมย์ - (เพลงเปิดทางหน่อย และจับปูดำ)
#. สมา สวยสด - (เพลงลาวเสี่ยงเทียน และชื่นใจ)
#. อมร เกียรติวรางกูร - (เพลงลาวเสี่ยงเทียน และชื่นใจ)
#. วิศรุตา ทับแสง - (เพลงลาวเสี่ยงเทียน และชื่นใจ)
#. สายสุนีย์ สุขกฤต - (เพลงลาวเสี่ยงเทียน และชื่นใจ)

#. วรพจน์ สัมฤทธิ์ - ซาวนด์ เอนจิเนียร์
#. ปีเตอร์ กัน - Executive Producer

หมวดหมู่:อัลบั้มเพลงของเทวัญ ทรัพย์แสนยากร
หมวดหมู่:อัลบั้มเพลงไทยในปี พ.ศ. 2536
หมวดหมู่:อัลบั้มเพลงบรรเลง
พระเจ้าอึยจา

**พระเจ้าอึยจา** () กษัตริย์องค์ที่ 31 และองค์สุดท้ายแห่งอาณาจักรแพ็กเจ เป็นพระราชโอรสองค์โตในพระเจ้ามู และพระราชินีซอนฮวาซึ่งเป็นองค์หญิงของอาณาจักรชิลลา ได้รับการสถาปนาเป็นรัชทายาทเมื่อปี พ.ศ. 1175 เมื่อพระราชบิดาสวรรคตในปี พ.ศ. 1184 พระองค์จึงขึ้นครองราชย์สืบต่อมาพระเจ้าอึยจาครองราชย์ได้ 19 ปีก็สวรรคตในปี พ.ศ. 1203 พร้อมกับการล่มสลายของอาณาจักรแพ็กเจ

## อ้างอิง

หมวดหมู่:ราชวงศ์แพ็กเจ
เอมี แกรนต์

**เอมี ลี แกรนต์** () เกิดเมื่อวันที่ 25 พฤศจิกายน ค.ศ. 1960 เป็นนักร้อง-นักแต่งเพลงชาวอเมริกัน เป็นนักเขียน เป็นผู้ดำเนินรายการ เป็นนักแสดงในบางโอกาส เธอมีผลงานเป็นที่รู้จักในแนวเพลงดนตรีคริสเตียนร่วมสมัย แกรนต์เกิดในออกัสตา รัฐจอร์เจีย

แกรนต์ถือเป็นผู้บุกเบิกสำคัญสำหรับแนวเพลงคริสเตียนร่วมสมัย เธอมีอิทธิพลต่อวงการเพลงคริสเตียนและวัฒนธรรมคริสเตียนอย่างมากในสหรัฐอเมริกาและที่อื่น ถือเป็นศิลปินเพลงคริสเตียนที่มียอดขายมากที่สุดตลอดกาล และถือเป็นศิลปินหญิงเดี่ยวที่มียอดขายมากที่สุดในสหรัฐอเมริกาในอันดับที่ 19 แกรนต์ยังออกอัลบั้มเพลงป็อปในช่วงกลางคริสต์ทศวรรษ 1980 มีเพลงติดท็อป 40 และติดชาร์ตอเดาต์คอนเทมโพแรรีหลายเพลงหลังจากนั้น รวมถึงมีเพลงอันดับ 1 ด้วยอย่างเพลง "Baby Baby เธอยังมีผลงานอัลบั้มคริสต์มาสที่ประสบความสำเร็จอยู่หลายอัลบั้ม

## อ้างอิง

หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงเมซโซ-โซปราโน
หมวดหมู่:นักร้องเด็กชาวอเมริกัน
หมวดหมู่:บุคคลจากออกัสตา (รัฐจอร์เจีย)
หมวดหมู่:บุคคลจากแนชวิลล์
หมวดหมู่:นักร้องป็อปอเมริกัน
ภาพเหมือนของบัลดัสซาเร กัสตีลโยเน (ราฟาเอล)

**ภาพเหมือนของบัลดัสซาเร กัสตีลโยเน** (; ) เป็นภาพเขียนสีน้ำมันที่เขียนโดยราฟาเอล จิตรกรชาวอิตาลีคนสำคัญของสมัยฟื้นฟูศิลปวิทยา ปัจจุบันตั้งแสดงอยู่ที่พิพิธภัณฑ์ลูฟวร์ในกรุงปารีส ประเทศฝรั่งเศส  

ราฟาเอลเขียนภาพ "ภาพเหมือนของบัลดัสซาเร กัสตีลโยเน" ราวระหว่างปี ค.ศ. 1514 ถึงปี ค.ศ. 1515 เป็นภาพเหมือนของบัลดัสซาเร กัสตีลโยเน บุคคลสำคัญทางวรรณกรรมของคริสต์ศตวรรษที่ 16 ของสำนักดุ๊กแห่งอูร์บีโน

ภาพเขียนอาจจะเขียนโดยราฟาเอลหรือไม่ก็ได้ จากจดหมายจากปีเอโตร เบมโบ ถึงคาร์ดินัลบิบบีเอนากล่าวว่า "ภาพเหมือนของบัลดัสซาเร กัสตีลโยเน ... และของดุ๊กกวีโดบัลโดแห่งมอนเตเฟลโตรดูเหมือนว่าจะเขียนโดยลูกศิษย์ของราฟาเอล" แต่คุณภาพอันสูงของภาพเขียนและองค์ประกอบบางอย่างของภาพเขียน เช่น การแสดงออกของใบหน้าของตัวแบบ ทำให้สันนิษฐานกันว่าราฟาเอลน่าจะมีส่วนในการเขียนภาพนี้ด้วยตนเอง สิ่งที่แน่นอนคือแสงเงาและโทนที่ใช้ในการเขียนเครื่องแต่งกายและการให้แสงในภาพเป็นการเขียนโดยผู้มีความเชี่ยวชาญและมีประสบการณ์ นอกจากนั้นสายตาของตัวแบบที่มองตรงมายังผู้ชมภาพก็สร้างความสัมพันธ์อันใกล้ชิดกับผู้ชม

## อ้างอิง

## ดูเพิ่ม
*ราฟาเอล
*ภาพเหมือน

หมวดหมู่:จิตรกรรมในคริสต์ทศวรรษ 1510
หมวดหมู่:ราฟาเอล
หมวดหมู่:งานสะสมของพิพิธภัณฑ์ลูฟวร์
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
ซีล (นักดนตรี)

**ซีล** () เกิดเมื่อวันที่ 19 กุมภาพันธ์ ค.ศ. 1963 ในแพดดิงตัน ลอนดอน สหราชอาณาจักร เป็นนักร้องแนวโซลชาวอังกฤษและเป็นนักแต่งเพลง ซีลมีเพลงฮิตหลายเพลง เขาร้องเพลงให้อดัมสกี ในซิงเกิล  "Killer" ในปี ค.ศ. 1990 ติดอันดับ 1 ในสหราชอาณาจักร เพลง "Crazy" ติดอันดับ 7 ในบิลบอร์ดฮอต 100 และอันดับ 2 ในสหราชอาณาจักร หลังจากนั้นในปี 1995 มีซิงเกิลฮิต "Kiss from a Rose" ซึ่งยังเป็นเพลงประกอบภาพยนตร์เรื่อง *[[Batman Forever]]* ติดอันดับ 1 บนบิลบอร์ดฮอต 100 และยังได้รับรางวัลแกรมมี่ ในสาขาบันทึกเสียงแห่งปีและเพลงแห่งปี ในปี 1996 ด้านชีวิตส่วนตัว แต่งงานกับนางแบบชาวเยอรมัน ไฮดี คลูม แผลบนใบหน้าของเขาเป็นผลมาจากความเจ็บป่วยในวัยเด็ก เขาโชคร้ายที่ต้องเผชิญกับโรคชนิดหนึ่งที่เรียกว่า Discoid Lupus Erythematosus (DLE) ซึ่งอาการของโรคก็เหมือนกับโรคภูมิแพ้ชนิดหนึ่งซึ่งทำให้ผิวหนังไหม้เกรียมและกลายเป็นแผลเป็น โดยเฉพาะเวลาเจอแดดเข้าไป นอกจากผลกระทบทางผิวหนังแล้ว โรคนี้ยังทำให้ซีลผมร่วงอีกด้วย เขาเล่าว่า เนื่องจากไม่มีเงินรักษา เขาจึงต้องทุกข์ทรมานอยู่กับโรคนี้เป็นเวลาหลายปีทีเดียว

## อ้างอิง

หมวดหมู่:นักร้องอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดซีทีทีเรเคิดส์
หมวดหมู่:นักร้องเสียงเทเนอร์
หมวดหมู่:บุคคลจากแพดดิงตัน
หมวดหมู่:ชาวอังกฤษในสหรัฐ
หมวดหมู่:ชาวอังกฤษเชื้อสายบราซิล
อาบานา

**อาบานา** () หรือ **ฮาวานา** () เป็นเมืองหลวง จังหวัด เมืองท่าที่สำคัญ และเมืองศูนย์กลางเศรษฐกิจของประเทศคิวบา นครนี้มีประชากร 2.1 ล้านคน และมีพื้นที่รวม 728.26 ตารางกิโลเมตร ทำให้เป็นนครใหญ่สุดและมีประชากรมากที่สุดในภูมิภาคแคริบเบียน นครนี้ตั้งอยู่ทางตะวันตกและทางใต้จากอ่าวส่วนใหญ่ ซึ่งเข้าถึงได้ผ่านปากน้ำแคบ ๆ และซึ่งแบ่งแยกเป็นสามท่าเรือหลัก ได้แก่ มาริเมเลนา กัวนาบาโกอา และอาตาเรส แม่น้ำอัลเมนดาเรสตัดผ่านนครจากใต้ขึ้นเหนือ เข้าสู่ช่องแคบฟลอริดาที่อยู่ห่างจากอ่าวไปทางตะวันตกไม่กี่ไมล์ 

อาบานาก่อตั้งขึ้นโดยชาวสเปนในคริสต์ศตวรรษที่ 16 และเนื่องด้วยที่ตั้งทางยุทธศาสตร์จึงใช้เป็นจุดเริ่มต้นของการพิชิตดินแดนภาคพื้นทวีปของสเปน โดยกลยเป็นจุดหยุดพักของเรือขนสมบัติระหว่างโลกเก่ากับโลกใหม่ พระเจ้าเฟลิเปที่ 2 แห่งสเปนพระราชทานสถานะนครแก่อาบานาใน ค.ศ. 1592 กำแพงเช่นเดียวกับป้อมค่ายถูกสร้างขึ้นเพื่อคุ้มครองนครเก่า การจมเรือรบเมนของสหรัฐอเมริกาในอ่าวอาบานาใน ค.ศ. 1898 เป็นชนวนเหตุฉับพลันของสงครามสเปน-อเมริกัน

อาบานาร่วมสมัยโดยเนื้อแท้สามารถอธิบายได้ว่าเป็นสามนครในหนึ่งเดียว คือ อาบานาเก่า เบดาโด และย่านชานเมืองใหม่ อาบานาเป็นศูนย์กลางของรัฐบาลคิวบา เป็นที่ตั้งของกระทรวงหลายแห่ง สำนักงานใหญ่ของธุรกิจ และหน่วยงานทางการทูตมากกว่า 90 แห่ง นายกเทศมนตรีคนปัจจุบัน คือ มาร์ตา เอร์นันเดซจากพรรคคอมมิวนิสต์คิวบา ใน ค.ศ. 2009 นคร/จังหวัดนี้มีรายได้สูงสุดอันดับ 3 ของประเทศ

อาบานาดึงดูดนักท่องเที่ยวมากกว่าล้านคนต่อปี สำมะโนอาบานาอย่างเป็นทางการรายงานว่าใน ค.ศ. 2010 นครนี้มีนักท่องเที่ยวต่างชาติเดินทางมาท่องเที่ยว 1,176,627 คน เพิ่มขึ้นร้อยละ 20 จาก ค.ศ. 2005 ศูนย์ประวัติศาสตร์ได้รับการประกาศเป็นมรดกโลกโดยยูเนสโกใน ค.ศ. 1982 ยิ่งไปกว่านั้น อาบานายังมีชื่อเสียงในด้านประวัติศาสตร์ วัฒนธรรม สถาปัตยกรรม และสถานที่ต่าง ๆ 

## อ้างอิง

## แหล่งข้อมูลอื่น


หมวดหมู่:เมืองในประเทศคิวบา
หมวดหมู่:เมืองหลวงในเขตแคริบเบียน
ราฟฟี่-แนนซี่

**ราฟฟี่-แนนซี่** () เป็นศิลปินคู่ดูโอ้พี่น้องชาย - หญิง ในสังกัดอาร์เอส ในช่วงปี พ.ศ. 2541 - 2544 มีอัลบั้มคู่ 2 อัลบั้มเต็ม และอัลบั้มพิเศษมากมายทางค่าย วงราฟฟี่-แนนซี่ โด่งดังและเป็นที่รู้จักกันบทเพลง "UFO (ยูเอฟโอ)" ด้วยเพลงที่มีจังหวะเร็วสนุกสนานบวกกับท่าเต้นจึงทำให้เพลงเป็นที่นิยมของเด็กและวัยรุ่นในยุคนั้น

## ประวัติ
**ราฟฟี่-แนนซี่** (ชื่อจริง: ธนัชชา สว่างแจ้ง, นันทพร สว่างแจ้ง), เป็นศิลปินดูโอ้คู่พี่น้องที่โด่งดังจากเพลง "UFO (ยูเอฟโอ)" ทางสังกัด อาร์เอส โปรโมชั่น ราฟฟี่เข้าสู่วงการเพลงตั้งแต่อายุ 18 ปี ส่วนแนนซี่ 12 ปี ทั้งคู่อายุห่างกันถึง 6 ปี มีสองอัลบั้มเต็มด้วยกันราฟฟี่-แนนซี่ออกอัลบั้มชุดแรกเมื่อปี 2541 ชื่ออัลบั้มว่า Raffy & Nancy เปิดตัวด้วยเพลง "บอกกันได้ไหม (TELL ME WHY)" และเพลง "ยูเอฟโอ" ในอัลบั้มชุดแรกมียอดขายเกิน5แสนตลับจึงมีการเปลี่ยนปกเทป-ซีดีฉลองความสำเร็จและเพิ่มเพลงอีกสองเพลงคือ "ภูมิใจได้รักเธอ" และเพลง "แป๊บเดียว" ส่วนอัลบั้มที่สองออกวางจำหน่ายเมื่อปี 2542 "Shock-Ga-Doof" และออกอัลบั้มพิเศษมากมายกับทางอาร์เอส

ราฟฟี่และแนนซี่ได้กลับมาขึ้นคอนเสิร์ตอีกครั้ง ในคอนเสิร์ต The Next Venture Concert ร่วมกับศิลปินกลุ่ม The Next และ The X-Venture ในวันที่ 6 มีนาคม 2559 ซึ่งเป็นการรวมตัวกันครั้งแรกในรอบ 19 ปี

ปี 2559-2560 แนนซี่ได้ไปร่วมรายการ The Mask Singer ในนาม "หน้ากากอียิปต์" โดยได้ร้องเพลง I have nothing และ Domino

## ชีวิตส่วนตัว
ราฟฟี่ หลังหมดสัญญากับอาร์เอส และสำเร็จการศึกษาระดับปริญญาตรี จากคณะวิทยาศาสตร์และเทคโนโลยี มหาวิทยาลัยเกษมบัณฑิต ได้ทำงานที่เครือสหพัฒนพิบูล อำเภอศรีราชา จังหวัดชลบุรี ในตำแหน่งคอมพิวเตอร์กราฟิก และเว็ปมาสเตอร์ ต่อมาราฟฟี่ได้ย้ายไปทำงานที่ประเทศสหรัฐอเมริกา โดยได้พบรักและแต่งงานกับภรรยาลูกครึ่งไทย-อังกฤษ ปัจจุบันมีบุตรสาว 1 คนชื่อ Cha-Cha และบุตรชาย 1 คน ชื่อ Xavier 

ด้านแนนซี่ สำเร็จการศึกษาระดับปริญญาโท ที่ มหาวิทยาลัยอัสสัมชัญ บริหารธุรกิจ หลังจากที่ไม่ได้เป็นดูโอ้ราฟฟี่-แนนซี่แล้ว ก็แยกตัวออกทำอัลบั้มเดี่ยวในสังกัดเดียวกัน มี 3 อัลบั้มเต็ม อัลบั้มชุดแรก "Nancy The Angel" วางจำหน่ายปี 2544 ต่อด้วยอัลบั้ม "Fly High (จุดหมายสุดปลายฟ้า)" วางจำหน่ายปี 2546 และอัลบั้มสุดท้าย "NANCY & THE PIANIST" วางจำหน่ายปี 2548 และยังเคยทำโปรเจกต์พิเศษกับ กรพินธุ์ พ่วงโพธิ์ และ เอิร์น จิรวรรณ มีชื่อว่า "Triangel & The College Band" ในปี 2545 อีกด้วย ปัจจุบันแนนซี่ได้หมดสัญญากันทางอาร์เอส มา 7 - 8 ปี แล้ว และไม่ได้ต่อสัญญาเพิ่ม เธอทำงานอยู่เบื้องหลังและทำงานประจำ ส่วนการร้องเพลงเธอกล่าวว่า อยากออกซิงเกิ้ลแต่ไม่ใช่เป็นอัลบั้มเต็มเพราะเธอมีงานประจำอยู่แล้ว แต่ยังไม่มีแผนจะทำซิงเกิ้ลใหม่ ปัจจุบันแนนซี่แต่งงานแล้วกับสามีชาวเกาหลี และมีบุตรสาว 1 คน ชื่อ Kim Ji Yoo

## สมาชิก

## ผลงาน
### สตูดิโออัลบั้ม

### อัลบั้มรวมศิลปิน

## อ้างอิง

## แหล่งข้อมูลอื่น
* ราฟฟี่ แนนซี่ แฮปปี้คัมแบ็ก! ภาระเยอะไม่คิดคืนวงการ 

หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 1990
หมวดหมู่:วงกลุ่มสองสัญชาติไทย
เจ้าชายเฟลิกซ์แห่งลักเซมเบิร์ก

**เจ้าชายเฟลิกซ์ เลออปอล มารี กีโยม แห่งลักเซมเบิร์ก** ประสูติเมื่อวันที่ 3 กรกฎาคม 2527 ในนครลักเซมเบิร์ก เป็นพระโอรสพระองค์ที่ 2 ในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก นอกจากทรงเป็นเจ้าชายแห่งลักเซมเบิร์ก ทรงเป็นเจ้าชายแห่งนัสเซา พระองค์มีพระบิดาและมารดาอุปถัมภ์คือ เจ้าชายฌ็องแห่งลักเซมเบิร์กและคาทาลีนา เมสตร์ พระองค์มีพระนามเดียวกับพระปัยกาคือ เจ้าชายเฟลิกซ์แห่งบูร์บง-ปาร์มา

พระองค์มีพระเชษฐา 1 พระองค์คือ แกรนด์ดยุกกีโยมที่ 5 แห่งลักเซมเบิร์ก พระอนุชาและพระกนิษฐารวม 3 พระองค์คือ เจ้าชายหลุยส์แห่งลักเซมเบิร์ก, เจ้าหญิงอาแล็กซ็องดราแห่งลักเซมเบิร์ก และเจ้าชายเซบัสเตียงแห่งลักเซมเบิร์ก

พระองค์สนพระทัยในกีฬาโปโล สกี และงานช่างไม้ มักทรงเป็นตัวแทนของราชวงศ์ไปแข่งขันกีฬาต่าง ๆ

พระองค์ทรงศึกษาที่โรงเรียนนานาชาติลักเซมเบิร์กและโรงเรียนอัลปินนานาชาติโบโซริลที่สวิตเซอร์แลนด์ซึ่งเป็นโรงเรียนประจำ ปัจจุบันพระองค์ทรงทำงานสาธารณะการบริหารคณะกรรมการเอสเอของบริษัทสวิส ในเดือนมิถุนายน 2552 ราชสำนักได้ประกาศว่าเจ้าชายเฟลิกซ์เริ่มปริญญามหาบัณฑิตจาก Regina Apostolorum Pontifical Athenaeum ที่กรุงโรม

## อ้างอิง
* Grand-Ducal House of Luxembourg 

หมวดหมู่:เจ้าชายลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:คริสต์ศาสนิกชนนิกายโรมันคาทอลิกชาวลักเซมเบิร์ก
หมวดหมู่:ชาวลักเซมเบิร์ก

หมวดหมู่:ราชวงศ์ลักเซมเบิร์ก

หมวดหมู่:เจ้าชายบูร์บง-ปาร์มา
เจ้าชายหลุยส์แห่งลักเซมเบิร์ก

**เจ้าชายหลุยส์ กซาวีเย มารี กีโยม แห่งลักเซมเบิร์ก** (ประสูติ 3 กรกฎาคม พ.ศ. 2529) เป็นพระโอรสองค์ที่ 3 ในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก  มีพ่อแม่ทูนหัวคือ ซาเวียร์ ซานส์ และเจ้าหญิงมาร์กาเรธาแห่งลิกเตนสไตน์

เจ้าชายหลุยส์มีพระเชษฐา 2 พระองค์คือแกรนด์ดยุกกีโยมที่ 5 แห่งลักเซมเบิร์กและเจ้าชายเฟลิกซ์แห่งลักเซมเบิร์ก มีพระกนิษฐาและพระอนุชารวม 2 พระองค์คือ เจ้าหญิงอาแล็กซ็องดราแห่งลักเซมเบิร์กและเจ้าชายเซบัสเตียงแห่งลักเซมเบิร์ก 

พระองค์อภิเษกสมรสกับเทสซี แอนโทนี ทั้งคู่มีพระโอรส 2 พระองค์คือเจ้าชายกาบรีแยลแห่งนัสเซา และเจ้าชายโนอาแห่งนัสเซา

พระองค์ทรงศึกษาที่โรงเรียนนานาชาติลักเซมเบิร์กและโรงเรียนอัลปินนานาชาติโบโซริลที่สวิตเซอร์แลนด์

## เสกสมรส
เจ้าชายหลุยส์อภิเษกสมรสกับเทสซี แอนโทนีในวันที่ 29 กันยายน พ.ศ. 2549 ที่เมืองกิลสดอฟ เหนือการอภิเษกสมรสพระองค์ได้รักษาพระยศเจ้าชายแห่งลักเซมเบิร์ก ยศเจ้าชาย ในขณะที่เทสซีและคาเบรียลได้รับนามสกุล *เดอ นัสเซา* แต่ไม่มีพระยศ

ในวันชาติลักเซมเบิร์ก วันที่ 23 มิถุนายน พ.ศ. 2552 แกรนด์ดยุกอ็องรีทรงพระราชทานพระอิสริยยศของเทสซีเป็นเจ้าหญิงแห่งลักเซมเบิร์ก และพระยศชั้น *[[รอยัลไฮนิส]]* แก่พระโอรสของทั้งสอง

วันที่ 18 มกราคม พ.ศ. 2560 ศาลได้ประกาศการแยกกันอยู่และการหย่าร้างระหว่างเจ้าชายหลุยส์กับเจ้าหญิงเทสซี เนื่องจากเจ้าชายหลุยส์ "ทรงมีพฤติกรรมที่ไม่พึงประสงค์"

## อ้างอิง
* Grand-Ducal House of Luxembourg 

หมวดหมู่:ชาวลักเซมเบิร์ก
หมวดหมู่:ราชวงศ์ลักเซมเบิร์ก
หมวดหมู่:เจ้าชายลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:เจ้าชายบูร์บง-ปาร์มา
นักบุญฟรังซิสรำพึงธรรม (การาวัจโจ)

**นักบุญฟรังซิสรำพึงธรรม** () เป็นภาพเขียนสีน้ำมันที่เขียนโดยการาวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์เทศบาลเมืองเกรโมนาในประเทศอิตาลี  

ภาพ “นักบุญฟรังซิสรำพึงธรรม” เป็นภาพที่เขียนราวระหว่าง ค.ศ. 1604 ถึง  ค.ศ. 1606 หรือราวระหว่าง ค.ศ. 1607 ถึง  ค.ศ. 1610 เป็นภาพหนึ่งในสองภาพที่เกือบจะมีขนาดเดียวกันที่เป็นภาพของนักบุญฟรังซิสแห่งอัสซีซีขณะที่กำลังรำพึงธรรมกับหัวกะโหลก (ดู “นักบุญฟรังซิสอธิษฐาน”) ทั้งสองภาพไม่มีหลักฐานบันทึกและต่างก็ยังเป็นที่ถกเถียงกันอยู่ว่าเป็นงานดั้งเดิมหรือเป็นงานก็อปปี การพยายามบ่งเวลาเขียนก็เป็นปัญหาเช่นกัน แม้ว่าลำต้นไซเปรสหลังนักบุญฟรานซิสจะดูคล้ายคลึงกันกับต้นไม้ในภาพ “ยอห์นแบปติสต์” ฉบับของวังกอร์ซีนี 

นักบุญฟรังซิสเป็นหัวข้อที่นิยมเขียนกันในสมัยการปฏิรูปคาทอลิก ที่เน้น - อย่างน้อยก็อย่างเป็นทางการ - ในความสมถะและการดำเนินการใช้ชีวิตตามแบบอย่างของพระเยซูของพระองค์

## อ้างอิง
 
*

## ดูเพิ่ม
* การาวัจโจ
* นักบุญฟรังซิสแห่งอัสซีซี

หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
จูปิเตอร์, เนปจูน และพลูโต (การาวัจโจ)

**จูปิเตอร์, เนปจูน และพลูโต** () เป็นจิตรกรรมฝาผนังที่เขียนโดยการาวัจโจ จิตรกรสมัยบาโรกคนสำคัญชาวอิตาลีที่ปัจจุบันยังคงอยู่ที่วิลลาลูโดวีซีในกรุงโรมในประเทศอิตาลี  

ภาพ "จูปิเตอร์, เนปจูน และพลูโต" เขียนราว ค.ศ. 1597 เป็นภาพที่นักเขียนชีวประวัติคนหนึ่งบรรยายว่าการาวัจโจเขียนขึ้นเพื่อแสดงความประทับใจให้แก่นักวิจารณ์ผู้กล่าวหาว่าไม่มีความรู้เรื่องทัศนมิติ ตัวแบบสามตัวในภาพลวงตาของทัศนมิติ (foreshortening) หรือ  "ลักษณะกินตา" ที่เห็นได้อย่างเด่นชัด และยังเป็นการท้าทายผู้วิจารณ์ว่าการาวัจโจเขียนได้แต่จากผู้เป็นแบบที่มีชีวิตเท่านั้น

"จูปิเตอร์, เนปจูน และพลูโต" เป็นภาพที่เขียนให้แก่คาร์ดินัลฟรันเชสโก มารีอา เดล มอนเต ผู้เป็นผู้อุปถัมภ์ของการาวัจโจเขียน เป็นภาพที่เขียนบนเพดานที่วิลลาในสวนที่คาร์ดินัลใช้ในการการเล่นแร่แปรธาตุ การาวัจโจจึงเขียนภาพเป็นอุปมานิทัศน์ของผู้มีความเกี่ยวข้องกับศาสตร์นี้ ที่รวมทั้งพาราเซลซัส (Paracelsus) ผู้เป็นนายแพทย์ นักชีววิทยา และนักเล่นแร่แปรธาตุ; เทพจูปิเตอร์ผู้เป็นสัญลักษณ์ของกำมะถันและอากาศ; เทพเนปจูนผู้เป็นสัญลักษณ์ของปรอทและน้ำ; และเทพพลูโตผู้เป็นสัญลักษณ์ของเกลือและโลก เทพแต่ละองค์ก็มีสัตว์สัญลักษณ์เคียงข้าง จูปิเตอร์กับเหยี่ยว, เนปจูนกับม้าน้ำ และพลูโตกับสุนัขสามหัวเซอร์เบอรัส จูปิเตอร์ยื่นมือไปหมุนวงกลมที่มีดวงอาทิตย์โคจรรอบโลก - กาลิเลโอ กาลิเลอีเป็นเพื่อนของเดล มอนเตแต่ขณะนั้นยังมิได้ประกาศทฤษฎีใหม่ที่ตรงกันข้ามกับความเชื่อที่ว่า

## อ้างอิง
 

## ดูเพิ่ม
*การาวัจโจ
*เทพจูปิเตอร์
*เทพเนปจูน
*เทพพลูโต

หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1590
หมวดหมู่:จิตรกรรมบาโรก
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับตำนานเทพ
ภาพเหมือนของมาฟเฟโอ บาร์เบอรินิ (คาราวัจโจ)

**ภาพเหมือนของมาฟเฟโอ บาร์เบอรินิ** ()
() เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันเป็นส่วนหนึ่งของงานสะสมส่วนบุคคลที่ฟลอเรนซ์ในประเทศอิตาลี  

“ภาพเหมือนของมาฟเฟโอ บาร์เบอรินิ” เป็นภาพที่เขียนราวปี ค.ศ. 1598 บาร์เบอรินิผู้มาจากครอบครัวสำคัญของฟลอเรนซ์ขณะนั้นมีอายุได้ 30 ปี และได้รับความก้าวหน้าอย่างรวดเร็วในตำแหน่งในสังฆาจักร บาร์เบอรินิเป็นเพื่อนของคาร์ดินัลฟรานเชสโค มาเรีย เดล มอนเต  ผู้เป็นผู้อุปถัมภ์คนสำคัญคนแรกของคาราวัจโจ การอุปถัมภ์ของบาร์เบอรินิแก่คาราวัจโจดำเนินต่อมาอีกหลายปี ในปี ค.ศ. 1603 ก็จ้างให้คาราวัจโจเขียนภาพ “เอบราฮัมสังเวยไอแซ็ค” ต่อมาในปี ค.ศ. 1623 บาร์เบอรินิก็ได้รับการเลือกตั้งให้เป็นพระสันตะปาปาในพระนามว่าสมเด็จพระสันตะปาปาเออร์บันที่ 8

## อ้างอิง
 

## ดูเพิ่ม
*คาราวัจโจ
*ภาพเหมือน

หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1590
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:งานสะสมส่วนบุคคล
หมวดหมู่:ภาพเหมือน
ทะเลไซบีเรียตะวันออก

thumb|right|แผนที่ทะเลไซบีเรียตะวันออก

**ทะเลไซบีเรียตะวันออก** (; ) ตั้งอยู่ทางตะวันออกเฉียงเหนือของภูมิภาคไซบีเรีย ประเทศรัสเซีย เป็นทะเลในมหาสมุทรอาร์กติก ตั้งอยู่ระหว่างแหลมอาร์กติกทางเหนือ ชายฝั่งของไซบีเรียทางใต้ หมู่เกาะนิวไซบีเรียทางตะวันตก และแหลมบิลลิงส์ทางตะวันออก

ทะเลไซบีเรียตะวันออกมีพื้นที่ 361,000 ตารางไมล์ ร้อยละ 70 ของพื้นที่มีความลึกไม่เกิน 50 เมตร ความลึกเฉลี่ย 66 เมตร และจุดที่ลึกที่สุดมีความลึก 358 เมตร อุณหภูมิโดยเฉลี่ยอยู่ระหว่าง 0-2 องศาเซลเซียส (4 องศาเซลเซียสทางตอนใต้) ในฤดูร้อน และ -30 องศาเซลเซียสในฤดูหนาว ทะเลแห่งนี้มีน้ำแข็งปกคลุมตลอดทั้งปีเช่นเดียวกับทะเลลัปเตฟ แม่น้ำที่ใหญ่ที่สุดที่ไหลลงทะเลแห่งนี้คือแม่น้ำคาลึยมา

## แหล่งข้อมูลอื่น
*Ecological assessment 

ซไซบีเรีย
หมวดหมู่:ทะเลในประเทศรัสเซีย
หมวดหมู่:ทะเลไซบีเรียตะวันออก
หมวดหมู่:ไซบีเรีย
ขบวนการไม่ฝักใฝ่ฝ่ายใด

**ขบวนการไม่ฝักใฝ่ฝ่ายใด** (; NAM) เป็นองค์การระหว่างประเทศที่มีนโยบายว่าจะไม่เป็นพันธมิตรหรือต่อต้านกับขั้วอำนาจฝ่ายใด โดยเป็นกลุ่มประเทศที่มีสมาชิกมากที่สุดทั่วโลก รองจากสหประชาชาติ

ขบวนการนี้เป็นผลสืบเนื่องจากแนวคิดของชวาหระลาล เนห์รู นายกรัฐมนตรีคนแรกของอินเดีย, ญะมาล อับดุนนาศิร ประธานาธิบดีอียิปต์, ยอซีป บรอซ ตีโต ประธานาธิบดีของยูโกสลาเวีย, กวาเม อึนกรูมา ประธานาธิบดีกานา และซูการ์โน ประธานาธิบดีอินโดนีเซีย

ขบวนการนี้ก่อตั้งขึ้นในปี ค.ศ. 1961 ที่กรุงเบลเกรด มีจำนวนสมาชิกทั้งสิ้นนับถึงปี ค.ศ. 2012 จำนวน 120 ประเทศ ซึ่งเป็นตัวแทนของจำนวนสมาชิกในสหประชาชาติถึง 2 ใน 3 และมีจำนวนประชากรรวม 55% ของประชากรทั้งโลก ส่วนใหญ่แล้วเป็นประเทศที่ได้ชื่อว่า กลุ่มโลกที่สาม แม้ว่าจะมีบางประเทศที่มีสถานะเป็นประเทศพัฒนาแล้ว

## อ้างอิง

## แหล่งข้อมูลอื่น

* Non-Aligned Movement South African government NAM site
* International Institute for Non-Aligned Studies  International Organization for Non-Aligned Movement
* Non-Aligned Movement Centre for South-South Technical Cooperation
* The Cold War International History Project's Document Collection on the NAM 

หมวดหมู่:ความสัมพันธ์ระหว่างประเทศในคริสต์ศตวรรษที่ 20
หมวดหมู่:สงครามเย็น
หมวดหมู่:องค์การระหว่างรัฐบาล
นักบุญเซโนเบียสรับศีลล้างบาป (บอตตีเชลลี)

**นักบุญเซโนเบียสรับศีลจุ่มและการได้รับแต่งตั้งให้เป็นพระสังฆราช** หรือ **นักบุญเซโนเบียสรับศีลจุ่ม** () เป็นจิตรกรรมแผงที่เขียนโดยซานโดร บอตติเชลลี จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติ, ลอนดอน

ภาพ “นักบุญเซโนเบียสรับศีลจุ่ม” ที่เขียนโดยซานโดร บอตติเชลลีราวระหว่างปี ค.ศ. 1500  ถึงปี ค.ศ. 1505 เป็นภาพในภาพชุดสี่ภาพของชีวิตและงานของนักบุญเซโนเบียส (ค.ศ. 337-ค.ศ. 417) ผู้เป็นพระสังฆราชองค์แรกของฟลอเรนซ์ ในภาพแรกนักบุญเซโนเบียสปรากฏสามครั้ง ครั้งแรกทางด้านซ้ายของเมื่อปฏิเสธไม่รับเจ้าสาวที่บิดามารดาจัดหาให้ และเดินก้มหน้าคิดออกไป ฉากที่สองเป็นฉากรับที่นักบุญเซโนเบียสและมารดารับศีลจุ่ม และทางขวาของภาพเมื่อได้รับแต่งตั้งให้เป็นพระสังฆราช

“ประวัติของนักบุญเซโนเบียส” เป็นงานชิ้นสุดท้ายที่ทราบของบอตติเชลลี ภาพอีกสามภาพในชุดนี้ก็ได้แก่:

* “ปาฏิหาริย์สามอย่างของของนักบุญเซโนเบียส” หอศิลป์แห่งชาติ, ลอนดอน
* “ปาฏิหาริย์สามอย่างของของนักบุญเซโนเบียส” พิพิธภัณฑ์เมโทรโปลิตัน, นครนิวยอร์ก
* “ปาฏิหาริย์สุดท้ายและความตายของนักบุญเซโนเบียส” หอจิตรกรรมชั้นครูแห่งเดรสเดน

## อ้างอิง

## ดูเพิ่ม
*ซานโดร บอตติเชลลี

หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:งานสะสมของหอศิลป์แห่งชาติ (ลอนดอน)
หมวดหมู่:จิตรกรรมในคริสต์ทศวรรษ 1500
หมวดหมู่:ศิลปะเกี่ยวกับนักบุญ
สตรีสาวอ่านหนังสือ (ฟราโกนาร์ด)

**สตรีสาวอ่านหนังสือ** () เป็นภาพเขียนสีน้ำมันที่เขียนโดยฌอง-โอโนเร ฟราโกนาร์ดจิตรกรคนสำคัญชาวฝรั่งเศสของสมัยบาโรก บุตรีของแอนดรู ดับเบิลยู เมลลอนอุทิศภาพเขียนให้แก่หอศิลป์แห่งชาติ (วอชิงตัน ดี.ซี.)ในสหรัฐอเมริกาหลังจากการเสียชีวิตของบิดา

ฌอง-โอโนเร ฟราโกนาร์ดเขียนภาพ “สตรีสาวอ่านหนังสือ” ราวปี ค.ศ. 1776 เป็นภาพของสตรีไม่ทราบนามแต่งตัวด้วยเครื่องแต่งกายสีเหลืองสด จากการเอ็กซเรย์พบว่าภาพใต้ภาพเขียนที่เห็นกันในปัจจุบันเป็นภาพอีกภาพหนึ่งที่ฟราโกนาร์ดเขียนทัพ ภาพเขียนนี้เป็นหนึ่งในหลายภาพที่ฟราโกนาร์ดเขียนเกี่ยวกับเด็กสาว

## อ้างอิง
 

## ดูเพิ่ม
* ฌอง-โอโนเร ฟราโกนาร์ด
* บาโรก

## แหล่งข้อมูลอื่น
* A Young Girl Reading at the National Gallery of Art 

หมวดหมู่:จิตรกรรมในคริสต์ทศวรรษ 1770
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ภาพเหมือน
หมวดหมู่:งานสะสมของหอศิลป์แห่งชาติ (วอชิงตัน ดี.ซี.)
แซม เรย์มี

**แซมูเอล มาร์แชลล์ "แซม" เรย์มี** (;  ) เกิดเมื่อวันที่ 23 ตุลาคม ค.ศ. 1959 เป็นผู้กำกับภาพยนตร์ชาวอเมริกัน โปรดิวเซอร์ นักแสดง นักเขียน เป็นที่รู้จักดีในการกำกับหนังคัลท์แนวสยองขวัญ เรื่องที่มีชื่อเสียงได้แก่ ผีอมตะ และ กระชากลงหลุม เช่นเดียวกับหนังระดับบล็อกบัสเตอร์อย่างภาพยนตร์ซีรีส์ *[[สไปเดอร์แมน]]*

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 15 เรื่องของ แซม เรย์มี

16px 

สีแดง  สีส้ม  สีเขียว 

—  

$ 

## อ้างอิง

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากรัฐมิชิแกน
หมวดหมู่:ศิษย์เก่าจากมหาวิทยาลัยมิชิแกนสเตต
บ้านค้างภิบาล

**บ้านค้างภิบาล** เป็นบ้าน หมู่ที่ 1 ตั้งอยู่ในตำบลพระธาตุผาแดง อำเภอแม่สอด จังหวัดตาก

## ประวัติ
บ้านค้างภิบาล เป็นหมู่บ้านเก่าแก่ เมื่อประมาณ 100 ปีกว่า แต่เดิมเป็นที่อยู่อาศัยของชาวไทยภูเขาเผ่ากะเหรี่ยง มีหัวหน้าหมู่บ้านชื่อ “นายค้างภิบาล” ต่อมาได้อพยพย้ายถิ่นฐานไปอยู่ที่อื่น ชาวไทยจากจังหวัดทางภาคเหนือ ได้แก่จังหวัดลำปาง ลำพูน แพร่ และน่าน ได้อพยพเข้ามาอยู่แทนที่ และเรียกตามชื่อหัวหน้าหมู่บ้านเดิม คือ “บ้านค้างภิบาล” โดยอยู่ในเขตการปกครองของ ตำบลแม่ตาว จนกระทั่งปี 2529 ได้แยกตำบลใหม่และตั้งชื่อเป็น “ตำบลพระธาตุผาแดง” ซึ่งตั้งอยู่ในเขตหมู่บ้าน ประกอบด้วยหมู่บ้านค้างภิบาล มีคำขวัญประจำหมู่บ้านว่า “หมู่บ้านสะอาด พระธาตุเก่าแก่ งานแห่บั้งไฟ ค้างภิบาลนั้นไซร้ ร่วมใจพัฒนา”

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

ค้างภิบาล
บ้านหัวฝาย

**บ้านหัวฝาย** เป็นบ้าน หมู่ที่ ๒ ตั้งอยู่ในตำบลพระธาตุผาแดง อำเภอแม่สอด จังหวัดตาก

## ประวัติ
เดิมที บ้านหัวฝายเป็นหมู่บ้านกะเหรี่ยงพื้นราบมาก่อน ตั้งขึ้นเมื่อประมาณพ.ศ. ๒๔๓๕ ต่อมาราษฎรจากต่างจังหวัด อาทิเช่น จังหวัดน่าน แพร่ ลำพูน ลำปาง เชียงราย เชียงใหม่ และอำเภอเถินย้ายลงมาประกอบอาชีพจำนวนหลายครัวเรือน จึงมีการแต่งตั้งผู้ใหญ่บ้านขึ้น ๓ คน ปกครอง โดยมีคนไทย ๒ คน กะเหรี่ยง ๑ คน เพราะการปกครองเป็นไปอย่างยากลำบาก ราษฎรมาจากหลายที่จึงไม่สามัคคีกัน กะเหรี่ยงถูกรังแกเสมอ จึงอพยพไปอยู่ที่อื่น เหลือ ๔-๕ ครัวเรือน จึงแยกเป็น ๒ หมู่บ้าน ฝั่งคลองทางทิศเหนือ ขึ้นกับตำบลพระธาตุผาแดง โดยมีสิบเอกมงคล ใหญ่แก้ว เป็นกำนันคนแรกของตำบล และมีผู้ใหญ่บ้านจนถึงปัจจุบันจำนวน ๑๘ คน

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

หัวฝาย
บ้านแม่ตาวใหม่

**บ้านแม่ตาวใหม่** เป็นบ้าน หมู่ที่ ๓ ตั้งอยู่ในตำบลพระธาตุผาแดง อำเภอแม่สอด จังหวัดตาก

## ประวัติ
เดิมเป็นบ้านแม่ตาว อยู่ในตำบลแม่ตาว ซึ่งเรียกตามลำห้วยแม่ตาว ต่อมาได้มีประชาชนจาก ลำพูน ลำปาง เถิน ได้อพยพมาอาศัยอยู่ ทำให้เกิดความหนาแน่นของประชากรมากขึ้น จึงแยกตัวจากบ้านแม่ตาวมาตั้งถิ่นฐานอยู่ที่บ้านแม่ตาวใหม่

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

แม่ตาวใหม่
บ้านพะเด๊ะ

**บ้านพะเด๊ะ** เป็นบ้าน หมู่ที่ ๔ ตั้งอยู่ในตำบลพระธาตุผาแดง อำเภอแม่สอด จังหวัดตาก
## ประวัติ
บ้านพะเด๊ะ ตั้งอยู่หมู่ที่ ๔ ของตำบลพระธาตุผาแดง จุดพิกัด M.U.๖๐๙๔๓๖ เริ่มก่อตั้งเมื่อปี พ.ศ. ๒๔๓๔ โยผู้ก่อตั้งคนแรกคือ นายพะเด๊ะ และเป็นผู้นำคนแรกของบ้านพะเด๊ะ สมัยก่อนหมู่บ้านพะเด๊ะ ไม่มีผู้ใหญ่บ้าน หรือหัวหน้าหมู่บ้าน ต่อมานายตะลูทู เป็นผู้นำหมู่บ้านคนที่ ๒ ปกครองหมู่บ้าน ต่อจากนายพะเด๊ะ สำหรับผู้นำหมู่บ้านคนที่ ๓ ได้แก่ นายปรุทู และนายออทู เป็นผู้นำหมู่บ้านคนที่ ๔ 

หลังจากนั้นในปี พ.ศ. ๒๕๐๕ ทางราชการได้เข้ามาแต่งตั้งผู้ใหญ่บ้านคนแรก คือ นายพะชุ บรรพตอัศวกุล และช่วงนั้นทางการได้มาเปิดทำการสอนหนังสือให้กับชาวบ้าน เพื่อให้เด็กรู้หนังสือ จากนั้นในปี ๒๕๑๐ ได้มีการแต่งตั้ง นายวาที สิงห์ประเสร็ฐกุล เป็นผู้ใหญ่บ้านคนที่ ๒ มีผลงาน คือ ทำการตัดถนนเข้าหมู่บ้านพะเด๊ะ ขุด[บ่อน้ำบาดาล]ร่วมกับทางราชการ สร้าง[โรงเรียน สร้างสะพานข้ามลำห้วยแม่ตาว สำหรับผู้ใหญ้บ้านคนที่ ๓ ไ ด้แก่ นายพะละที เมืองจันทร์หอม ได้ของบประมาณทางราชการทำประปาใช้ในหมู่บ้าน เริ่มมีไฟฟ้าใช้ มีเจ้าหน้าที่ทางการเข้ามาส่งเสริมอาชีพต่าง ๆ ผู้ใหญ่บ้านคนที่ ๔ คือ นายประยุทธ อ่อนทุวงค์ ได้เพิ่มทอประปาขยายสายเมน ขยายเขตไฟฟ้าหมู่บ้าน ผู้ใหญ่บ้านคนต่อมา เป็นคนที่ ๕ คือ นายไพฑูรย์ รักษ์ตระกูลคีรี ดำรงตำแหน่งตั้งแต่ปี ๒๕๓๘-๒๕๕๒ มีผลงานคือขยายถนนเข้าหมู่บ้าน โดยได้ความอนุเคราะห์จาก บริษัทผาแดงอินดัสทรี จำกัด (มหาชน) บ้านพะเด๊ะ เป็นหมู่บ้านพัฒนาที่ได้รับรางวัลจากการประกวด อ.พ.ป. เมื่อ ปี ๒๕๔๐ ต่อจากนั้นได้มีการเลือกตั้งผู้ใหญ่คน ๖ คือ นายศิริชัย พลอยหาญการ ดำรงตำแหน่งตั้งแต่ปี ๒๕๕๓-ปัจจุบัน มีผลงานคือ สร้างถนนที่ทำกินของหมู่จำนวนหลายเส้น ขยายถนนตามซอย ทำรั่วสนามบ้านพะเด๊ะ(งบ SML) สร้างอาคารกองทุนปุ๋ยพร้อมมีปุ๋ยให้กู้ยืม  ซ่อมแซ่มอาคารศาลาประชาคมหมู่บ้าน(โครงการประชารัฐ งบ ๒๕,๕00 บาท จัดทำระบบน้ำประปาใหม่

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

พะเด๊ะ
ร็อคแมนเอ็กเซ่

**ร็อคแมนเอ็กเซ่** สามารถหมายถึง

*แบทเทิลเน็ตเวิร์ค ร็อคแมนเอ็กเซ่ วิดีโอเกมภาคแรกของซีรีส์ร็อคแมนเอ็กเซ่
*ร็อคแมนเอ็กเซ่ (อนิเมะ) ภาพยนตร์อนิเมะของญี่ปุ่น
*ร็อคแมนเอ็กเซ่ (หนังสือการ์ตูน) หนังสือการ์ตูนของ ทาคามิซากิ เรียว

หมวดหมู่:ร็อคแมนเอ็กเซ่
บ้านถ้ำเสือ

**บ้านถ้ำเสือ** เดิมคือ **บ้านเดลออูเทาะ** เป็นบ้าน หมู่ที่ ๕ ตั้งอยู่ในตำบลพระธาตุผาแดง อำเภอแม่สอด จังหวัดตาก

## ประวัติ
บ้านถ้ำเสือ ตั้งอยู่หมู่ที่ ๕ ของตำบลพระธาตุผาแดง จุดพิกัด M.U.๖๕๗๔๓๗ เริ่มก่อตั้งเมื่อประมาณปี พ.ศ. ๒๓๘๙ หรือประมาณ ๑๔๐ ปีมาแล้ว เดิมบ้านถ้ำเสือมีชื่อว่า "บ้านเดลออูเทาะ" ตามชื่อผู้นำหมู่บ้าน ได้อพยพมาตั้งรกรากอยู่แล้วขยายครอบครัวออกไปเรื่อย ๆ สาเหตุที่ตั้งชื่อหมู่บ้านถ้ำเสือเนื่องจากตำแหน่งที่ตั้งของหมู่บ้านห่างออกไปทางทิศตะวันออก ประมาณ ๓ กิโลเมตร มีถ้ำอยู่แห่งหนึ่ง ชาวบ้านได้พบเสือนอนออกลูกอยู่ในถ้ำ จึงเป็นเรื่องเล่าสืบต่อกันมา เละต่อมาปี ๒๕๒๘ ทางการได้เข้ามามีบทบาทโดยแต่งตั้งผู้ช่วยคนแรกแยกจากบ้านพะเด๊ะ ชื่อ นายส่วยวา เปลทู และได้แยกบ้านเป็น บ้านถ้ำเสือ มีผู้ใหญ่บ้านคนแรกคือ นายหม่อทูจ่า คนที่ ๒ คือ นายละวา คนที่ ๓ นายเบะแฮ ชินสุขคีรี และคนปัจจุบันชื่อ นายละวา การเดินทางเข้าหมู่บ้านถ้ำเสือแต่เดิมเป็นการเดินลัดเลาะตามป่าเข้ามาในหมู่บ้าน ต่อมาได้มีบริษัทผาแดงฯ มาทำสัมปทานป่าเหมืองแร่ และทำถนนลาดยางเข้าหมู่บ้าน พร้อมทั้งอนุญาตให้ชาวบ้านใช้เส้นทางถนนทำการคมนาคม ทำให้การเดินทางสะดวกขึ้น

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

ถ้ำเสือ
ปาฏิหาริย์สุดท้ายและความตายของนักบุญเซโนเบียส (บอตติเชลลี)

**ปาฏิหาริย์สุดท้ายและความตายของนักบุญเซโนเบียส** หรือ **ปาฏิหาริย์สุดท้ายและความตายของนักบุญเซโนเบียส** () เป็นจิตรกรรมแผงที่เขียนโดยซานโดร บอตติเชลลี จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอจิตรกรรมชั้นครูแห่งเดรสเดนในเยอรมนี

ภาพ “ปาฏิหาริย์สุดท้ายและความตายของนักบุญเซโนเบียส” ที่เขียนโดยซานโดร บอตติเชลลีราวระหว่างปี ค.ศ. 1500  ถึงปี ค.ศ. 1505 เป็นภาพในภาพชุดสี่ภาพของชีวิตและงานของนักบุญเซโนเบียส (ค.ศ. 337-ค.ศ. 417) ผู้เป็นพระสังฆราชองค์แรกของฟลอเรนซ์ 

ภาพนี้แบ่งเป็นสี่ตอนเริ่มจากทางซ้ายสุดของภาพเมื่อเด็กถูกเกวียนชนขณะที่กำลังเล่น ตอนที่สองแม่ของเด็กผู้เป็นแม่หม้ายร้องครวญครางนำร่างอันปราศจากชีวิตของลูกมาหาดีคอนของนักบุญเซโนเบียส เด็กฟื้นขึ้นมาได้จากการที่นักบุญเซโนเบียสสวดมนต์ภาวนาทางด้านขวาสุดของภาพเป็นภาพของนักบุญเซโนเบียสเมื่ออายุมากแล้วนอนให้พรแก่ผู้มาสวดมนต์อยู่รองเตียงที่นอนตาย

“ประวัติของนักบุญเซโนเบียส” เป็นงานชิ้นสุดท้ายที่ทราบของบอตติเชลลี ภาพอีกสามภาพในชุดนี้ก็ได้แก่:

* “นักบุญเซโนเบียสรับศีลจุ่ม” หอศิลป์แห่งชาติ, ลอนดอน
* “ปาฏิหาริย์สามอย่างของของนักบุญเซโนเบียส” หอศิลป์แห่งชาติ, ลอนดอน
* “ปาฏิหาริย์สามอย่างของของนักบุญเซโนเบียส” พิพิธภัณฑ์เมโทรโปลิตัน, นครนิวยอร์ก

## อ้างอิง

## ดูเพิ่ม
*ซานโดร บอตติเชลลี

หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:งานสะสมของหอจิตรกรรมชั้นครูแห่งเดรสเดน
หมวดหมู่:จิตรกรรมในคริสต์ทศวรรษ 1500
หมวดหมู่:ศิลปะเกี่ยวกับนักบุญ
บ้านขุนห้วยแม่สอด

**บ้านขุนห้วยแม่สอด** บางเรียก **บ้านขุนห้วย** หรือ **บ้านแม่ซอคี** เป็นบ้าน หมู่ที่ ๖ ตั้งอยู่ในตำบลพระธาตุผาแดง อำเภอแม่สอด จังหวัดตาก

## ประวัติ
บ้านขุนห้วยแม่สอด ตั้งอยู่หมู่ที่ ๖ ของตำบลพระธาตุผาแดง จุดพิกัด M.U.๖๔๓๔๘๒ ภาษากะเหรี่ยงเรียกว่า "บ้านแม่ซอคี" หมายถึงต้นน้ำลำห้วยแม่สอดปัจจุบันเป็นน้ำพุร้อน ก่อตั้งขึ้นมาประมาณ ๑๓๐ ปี นายเนโด และครอบครัวกับญาติพี่น้องได้เข้ามาอยู่เพื่อทำไร่ ทำสวน เลี้ยงสัตว์

ต่อมามีผู้เข้ามาอาศัยอยู่เพิ่มมากขึ้น โดยเน้นการเพาะปลูกและเลี้ยงสัตว์ เป็นอาชีพหลัก เพื่อเลี้ยงครอบครัวและอยู่ด้วยกันอย่างสงบสุข โดยมีนายเนโด เป็นผู้นำหมู่บ้าน และผู้นำคนที่ ๒ ได้แก่ นายหม่อโพ คนที่ ๓ และ ๔ ได้แก่ นายพะละบือ และนายเกเล ตามลำดับ ต่อมาปี ๒๕๓๐ ได้มีการเลือกผู้ใหญ่บ้าน คือ นายหม่อส่วย ซึ่งดำรงตำแหน่งตั้งแต่ปี ๒๕๓๐-๒๕๓๕ และมีนายเหล่าเซ เป็นผู้ใหญ่บ้านคนต่อมา ตั้งแต่ปี ๒๕๓๕ จนถึงปัจจุบัน

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

ขุนห้วยแม่สอด
พระแม่มารีบนระเบียง (บอตติเชลลี)

**พระแม่มารีบนระเบียง** () เป็นจิตรกรรมแผงที่เขียนโดยซานโดร บอตติเชลลี จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิที่เมืองฟลอเรนซ์ในประเทศอิตาลี  ภาพ “พระแม่มารีบนระเบียง” เขียนโดยซานโดร บอตติเชลลีในปี ค.ศ. 1467

## อ้างอิง

## ดูเพิ่ม
* ซานโดร บอตติเชลลี
* พระแม่มารีและพระบุตร

หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:งานสะสมของหอศิลป์อุฟฟีซี
หมวดหมู่:จิตรกรรมในคริสต์ทศวรรษ 1460
หมวดหมู่:ศิลปะเกี่ยวกับแม่พระและพระกุมาร
บ้านเอื้องดอย

**บ้านเอื้องดอย** เป็นบ้าน หมู่ที่ ๗ ตั้งอยู่ในตำบลพระธาตุผาแดง อำเภอแม่สอด จังหวัดตาก
## ประวัติ
บ้านเอื้องดอยอยู่หมู่ที่ ๗ เป็นหมู่บ้านที่ตั้งใหม่ล่าสุดของตำบลพระธาตุผาแดง ซึ่งราษฎรส่วนใหญ่เป็นราษฎรที่ไม่มีที่ดินทำกิน และอพยพมาจากบ้านค้างภิบาล และบ้านหัวฝาย ได้มารวมกันตั้งรกรากที่บ้านเอื้องดอย มีนายเมืองดี เป็นแกนนำ ต่อมาทางการได้ตั้งให้เป็นหมู่บ้านเอื้ยงดอย เมื่อปี พ.ศ. ๒๕๔๖ และแต่งตั้งนายเมืองดีเป็นผู้ใหญ่บ้าน

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

เอื้องดอย
แม่พระรับสารแห่งเชสเตลโล

**แม่พระรับสารแห่งเชสเตลโล** () เป็นจิตรกรรมแผงที่เขียนโดยซันโดร บอตตีเชลลี จิตรกรยุคฟื้นฟูศิลปวิทยาคนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟีซีที่เมืองฟลอเรนซ์ในประเทศอิตาลี  ภาพ “แม่พระรับสารแห่งเชสเตลโล” เขียนราวระหว่างปี ค.ศ. 1489 ถึง ค.ศ. 1490

ภาพนี้เป็นงานจ้างของคอนแวนต์เชสเตลโลในฟลอเรนซ์ (ปัจจุบันคือโบสถ์ซันตามาเรียมัดดาเลนาแห่งปัซซี (Santa Maria Maddalena de'Pazzi)) 

บอตตีเชลลีสามารถใช้ทัศนมิติในการมองลึกเข้าไปในโครงสร้างของห้องข้ามพื้นกระเบื้องตามแนวเส้นที่แคบลง ออกไปยังภูมิทัศน์ภายนอก ท่าทางที่อ่อนไหวอย่างมีชีวิตจิตใจของทั้งพระแม่มารีย์ขัดกับช่องไดนามิค (spatial dynamics) ที่ดึงสายตาไปยังฉากหลัง ลักษณะสามเหลี่ยมเริ่มจากชายเสื้อของทูตสวรรค์กาเบรียลต่อไปยังมือที่ยกขึ้น ขึ้นไปยังพระหัตถ์ของพระแม่มารีย์ที่ยกขึ้นขวางพระอุระ เครื่องทรงของทูตสวรรค์ที่จีบพับเป็นลอนใหญ่ทำให้มีความรู้สึกว่าเหมือนจะเพิ่งบินลงมา ทูตสวรรค์เกเบรียลคุกเข่าต่อหน้าพระแม่มารีย์เผยอปากพร้อมที่จะแจ้งสารที่เขียนเป็นภาษาละตินที่เขียนไว้บนกรอบเดิมว่า “พระจิตเจ้าจะเสด็จลงมาเหนือท่านและพระอานุภาพของพระผู้สูงสุดจะแผ่เงาปกคลุมท่าน” (ลูกา 1:35)

## อ้างอิง

## ดูเพิ่ม
*ซันโดร บอตตีเชลลี
*แม่พระและพระกุมาร

หมวดหมู่:จิตรกรรมในคริสต์ทศวรรษ 1480
หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:งานสะสมของหอศิลป์อุฟฟีซี
หมวดหมู่:จิตรกรรมในคริสต์ทศวรรษ 1460
หมวดหมู่:ศิลปะเกี่ยวกับพระแม่มารีย์
ฮารูกะ (รถไฟ)

**รถด่วนพิเศษท่าอากาศยานขบวนฮารูกะ** () เป็นขบวนรถไฟด่วนพิเศษที่วิ่งจากสถานีไมบะระ ผ่านเกียวโต ไปยังท่าอากาศยานนานาชาติคันไซในโอซากะ ดำเนินงานโดยบริษัทรถไฟญี่ปุ่นตะวันตก (JR ตะวันตก)

แต่ละวันมีรถไฟขบวน*ฮารูกะ*ให้บริการ 60 ขบวน กำกับด้วยหมายเลข 1 ถึง 60 ขบวนหมายเลขเลขคี่จะวิ่งไปทางทิศใต้ (ไปยังท่าอากาศยาน) และขบวนหมายเลขเลขคู่จะวิ่งไปทางทิศเหนือ (ออกจากท่าอากาศยาน) ขบวนที่ไปยังเกียวโตจะออกจากสถานีท่าอากาศยานคันไซระหว่างเวลา 6:34 ถึง 22:16 และขบวนจากเคียวโตะจะเข้าเทียบที่ท่าอากาศยานระหว่างเวลา 7:11 ถึง 21:37 (ในวันหยุดสุดสัปดาห์จะเปลี่ยนแปลงเล็กน้อย) ให้บริการทุกครึ่งชั่วโมงในเวลากลางวันและหัวค่ำ โดยปกติแล้วใช้เวลาเดินทางระหว่างสถานีเคียวโตะและท่าอากาศยาน 75 นาทีสำหรับขบวนวิ่งลงใต้ และ 73 นาทีสำหรับขบวนวิ่งขึ้นเหนือ

## สถานีที่จอด
รถไฟขบวน*ฮารูกะ*ให้บริการระหว่างสถานีรถไฟเกียวโต ถึง สถานีท่าอากาศยานคันไซ โดยจอดที่สถานีชินโอซากะและสถานีรถไฟเท็นโนจิในเมืองโอซากะ แต่บางขบวนอาจจอดที่สถานีอื่นด้วย

ขบวน*ฮารูกะ*จะวิ่งผ่าน Umeda Freight Line ซึ่งเลี่ยงสถานีโอซากะ ในช่วงที่เปลี่ยนรางระหว่าง สายหลักโทไกโด และ สายวงกลมโอซากะ ดังนั้นจึงไม่จอดที่สถานีโอซากะ

## ขบวนรถไฟ
ขบวน*ฮารูกะ*ใช้ขบวนรถแบบ 281 series EMUs formed in 6- or 9-car formations แต่ละ formation มีหนึ่ง Green car

## ค่าโดยสาร

## อ้างอิง

## External links
* Limited Express ''Haruka'' 281 series
อันนาแห่งออสเตรีย สมเด็จพระราชินีแห่งสเปน

**อันนาแห่งออสเตรีย สมเด็จพระราชินีแห่งสเปนและโปรตุเกส** (; ) (1 พฤศจิกายน ค.ศ. 1549 - 26 ตุลาคม ค.ศ. 1580)

อันนาแห่งออสเตรียเสด็จพระราชสมภพเมื่อวันที่ 1 พฤศจิกายน ค.ศ. 1549 ในสเปนแต่ทรงเติบโตขึ้นในกรุงเวียนนาตั้งแต่พระชนมายุได้สี่พรรษา พระองค์เป็นพระราชธิดาพระองค์ใหญ่ในจักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์และอาร์ชดัชเชสมารีอาแห่งออสเตรีย อันนาแห่งออสเตรียเป็นพระอัครมเหสีองค์ที่สี่ในพระเจ้าเฟลิเปที่ 2 แห่งสเปน 

## อ้างอิง

## ดูเพิ่ม
* พระเจ้าเฟลิเปที่ 2 แห่งสเปน 

หมวดหมู่:บุคคลที่เกิดในปี พ.ศ. 2092
หมวดหมู่:ราชินีแห่งสเปน
หมวดหมู่:ราชินีแห่งโปรตุเกส
หมวดหมู่:ราชวงศ์ฮาพส์บวร์ค
หมวดหมู่:อาร์ชดัชเชสแห่งออสเตรีย
หมวดหมู่:ดัชเชสแห่งบราบองต์
หมวดหมู่:ดัชเชสแห่งลิมบืร์ค
หมวดหมู่:ดัชเชสแห่งลักเซมเบิร์ก
หมวดหมู่:ดัชเชสแห่งบูร์กอญ
หมวดหมู่:ดัชเชสแห่งมิลาน
หมวดหมู่:เคาน์เตสแห่งแฟลนเดอส์
หมวดหมู่:เคาน์เตสแห่งแอโน
หมวดหมู่:เคานเตสแห่งอาร์ทัวส์
หมวดหมู่:เคานเตสแห่งฮอลแลนด์
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
ภาพเหมือนของชายหนุ่ม (บอตติเชลลี-พิตติ)

**ภาพเหมือนของชายหนุ่ม** () เป็นจิตรกรรมแผงที่เขียนโดยซานโดร บอตติเชลลีจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติที่เมืองฟลอเรนซ์ในประเทศอิตาลี  

ภาพ “ภาพเหมือนของชายหนุ่ม” ที่เขียนโดยซานโดร บอตติเชลลีราวระหว่างปี ค.ศ. 1470  ถึงปี ค.ศ. 1475 เป็นภาพที่เดิมมีการถกเถียงกันว่าผู้ใดเป็นผู้เขียนอยู่เป็นเวลานานจนในที่สุดจึงตกลงกันว่าเป็นงานเขียนของบอตติเชลลี ซึ่งเป็นภาพเหมือนภาพแรกของท่าสามส่วนสี่ของศิลปะตะวันตก

## อ้างอิง

## ดูเพิ่ม
*ซานโดร บอตติเชลลี
*ภาพเหมือน

## แหล่งข้อมูลอื่น
*Palazzo Pitti  – Official website

หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:งานสะสมของวังปิตตี
หมวดหมู่:จิตรกรรมในคริสต์ทศวรรษ 1470
หมวดหมู่:ภาพเหมือน
เจดีย์พระธาตุผาแดง

** เจดีย์พระธาตุผาแดง ** ตั้งอยู่ในพื้นที่ ตำบลพระธาตุผาแดง อำเภอแม่สอด จังหวัดตาก 

## ประวัติ
เจดีย์พระธาตุผาแดง เดิมตั้งอยู่บนยอดดอยผาแดง ในพื้นที่ตำบลแม่ตาว (หรือตำบลพระธาตุผาแดงในปัจจุบัน) องค์เจดีย์มีฐานทรงสี่เหลี่ยม ศิลปะแบบพม่า ขนาดความกว้างของฐาน ๕.๒๕ เมตร สร้างเมื่อปีพุทธศักราช ๒๔๗๓-๒๔๗๖ นำโดยพระอธิการคำตัน อภิชโย หรือพระครูอภิชัย อดีตเจ้าอาวาสวัดดอนมูล และเจ้าคณะตำบลแม่ตาว ร่วมกับคณะศรัทธาชาวบ้านค้างภิบาล หลังจากสร้างเสร็จแล้วคณะศรัทธาชาวบ้านค้างภิบาล และหมู่บ้านใกล้เคียงได้ขึ้นไปมนัสการกราบไหว้และบำเพ็ญกุศล ในทุก ๆ วันขึ้น ๑๓,๑๔,๑๕ ค่ำ เดือน ๓ ซึ่งเป็นเทศกาลวันมาฆบูชา 

## การเคลื่อนย้าย
เนื่องจากที่ประดิษฐานเจดีย์พระธาตุผาแดง ตั้งอยู่ติดกับเขตประทานบัตรเหมืองแร่สังกะสี ของบริษัท ผาแดงอินดัสทรี จำกัด (มหาชน) หากทำเหมืองไประยะหนึ่ง จะทำให้ทางขึ้นสูงขึ้นยากแก่การขึ้นไปนมัสการ จึงได้มีการเจรจา ระหว่างบริษัท ผาแดงฯ กับพระครูปิยคุณวัตร เจ้าอาวาสวัดดอนมูล, คณะกรรมการหมู่บ้าน และคณะศรัทธาชาวบ้านค้างภิบาลหลายครั้ง จนบรรลุข้อตกลงได้เมทื่อวันที่ ๒ กุมภาพันธ์ ๒๕๓๒ โดยบริษัท ผาแดงฯ ได้บริจาคเงิน ๓ ล้าน ให้มูลนิธิเจดีย์พระธาตุผาแดง ที่จัดตั้งขึ้นใหม่เพื่อสาธารณประโยชน์ และก่อสร้างเจดีย์พระธาตุผาแดงองค์ใหม่ในวงเงิน ๑ ล้านบาท

## สถาปัตยกรรม
เจดีย์พระธาตุผาแดงองค์ใหม่ ออกแบบโดยหน่วยศิลปากรที่ 3 จังหวัดสุโขทัย เป็นศิลปะแบบสุโขทัย ขนาดความกว้างของฐาน ๑๒ เมตร สร้างขึ้นระหว่างวันที่ ๒๐ ตุลาคม ๒๕๓๗ ถึงวันที่ ๑๕ มีนาคม ๒๕๓๘ บนที่ดินจำนวน ๒ไร่ ซึ่งบริจาคโดย นายเท่ง ใจวงษ์ ชาวบ้านค้างภิบาล และทำ พิธีบรรจุพระธาตุ จากพระธาตุองค์เดิม เมื่อวันที่ ๕ เมษายน พุทธศักราช ๒๕๓๘

## การเดินทาง
* ใช้ทางหลวงแผ่นดินหมายเลข 1090 (แม่สอด-อุ้มผาง) จากตัวเมืองแม่สอด ผ่านปากทางเข้าหมู่บ้านค้างภิบาล ประมาณ 200 เมตร จะพบสี่แยกพระธาตุผาแดง ด้านซ้ายริมทางมีศาลาที่พักริมทาง และคลองชลประทาน ทางตรงไปมุ่งสู่อำเภอพบพระ และอุ้มผาง แยกขวาจะมีถนนเลียบคลองชลประทานเข้าสู่ที่ทำการองค์การบริหารส่วนตำบลพระธาตุผาแดง และมี "ศาลปู่ค้างภิบาล" ตั้งอยู่ ให้เลี้ยวซ้ายเข้าถนนลูกรังเลียบคลองชลประทาน ประมาณ 200 เมตร เข้าโค้งไปตามทาง ประมาณ 800 เมตร จะพบถนนลาดยาง ไปตามทางประมาณ 1 กิโลเมตร ผ่านไร่นาและสวนผสม ขึ้นสู่เชิงดอย จะพบองค์เจดีย์พระธาตุผาแดงตั้งอยู่เชิงดอยเหนืออ่างเก็บน้ำ ให้เลี้ยวซ้ายประมาณ 100 ก็สามารถไปมนัสการกราบไหว้และบำเพ็ญกุศลได้
* หากมาจากเขตในเมืองแม่สอด ให้ใช้ถนนศรีพานิช โดยผ่านโรงพยาบาลแม่สอด หรือที่ว่าการอำเภอแม่สอด ผ่านโรงเรียนราษฎ์วิทยา ข้ามสะพานข้ามลำห้วย เข้าเขตบ้านค้างภิบาล ตำบลพระธาตุผาแดง เป็นถนนสายแม่สอด-ค้างภิบาล พบสี่แยกหากเลี้ยวซ้ายจะผ่านวัดดอนมูล ให้ตรงต่อไป จะพบทางแยกอีกครั้ง ให้เลี้ยวซ้ายเข้าถนนเลียบคลองชลประทาน จะพบที่ทำการองค์การบริหารส่วนตำบลพระธาตุผาแดงอยู่ทางขวา และตรงไปจะพบทางหลวงแผ่นดินหมายเลข 1090 (แม่สอด-อุ้มผาง) อยู่ด้านหน้า โดยทางซ้ายจะพบ "ศาลปู่ค้างภิบาล" ตั้งอยู่ ให้ข้ามทางหลวงแผ่นดินหมายเลข 1090 (แม่สอด-อุ้มผาง) ตรงไปตามรายละเอียดข้างต้น

## อ้างอิง
* http://123.242.165.138/tak_poc/vitual/index.php 

## ดูเพิ่ม
* จังหวัดตาก

เจดีย์พระธาตุผาแดง
หมวดหมู่:พระธาตุเจดีย์
หมวดหมู่:ศาสนสถานในจังหวัดตาก
แม่พระและพระกุมารและทูตสวรรค์สององค์ (บอตตีเชลลี)

**แม่พระและพระกุมารและทูตสวรรค์สององค์** () เป็นจิตรกรรมแผงที่เขียนโดยซันโดร บอตตีเชลลี จิตรกรยุคฟื้นฟูศิลปวิทยาคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์คาปิโตลิเนในเนเปิลส์ในประเทศอิตาลี  

ภาพ “แม่พระและพระกุมารและทูตสวรรค์สององค์” ที่เขียนโดยซันโดร บอตตีเชลลีราวระหว่างปี ค.ศ. 1468  ถึงปี ค.ศ. 1469 เป็นภาพที่เดิมเชื่อกันว่าเขียนโดยฟีลิปปีโน ลิปปีผู้เป็นครูของบอตตีเชลลี จากการศึกษารายละเอียดสันนิษฐานว่าเป็นภาพที่เขียนในช่วงเดียวกับภาพ “ความอดทน”

## อ้างอิง

## ดูเพิ่ม
*ซันโดร บอตตีเชลลี
*แม่พระและพระกุมาร

หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:งานสะสมของพิพิธภัณฑ์กาปีโตลีเน
หมวดหมู่:จิตรกรรมในคริสต์ทศวรรษ 1460
หมวดหมู่:ศิลปะเกี่ยวกับแม่พระและพระกุมาร
สกาพังก์

**สกาพังก์** (Ska punk) เป็นแนวเพลงที่รวมดนตรีระหว่างสกา และ พังก์ร็อก สกาพังก์ได้รับความนิยมมากที่สุดใน สหรัฐอเมริกา ในปลายคริสต์ทศวรรษที่ 1990 ถึงแม้ว่ามีการเริ่มแพร่กระจายไปยังทั่วโลกต่อไปในอีกหลายประเทศ วงสกาพังก์หลายวงประสบความสำเร็จในกระแสนิยม ซึ่งบางวงยังคงประสบความสำเร็จต่อไปถึงคริสต์ทศวรรษ 2000

จุดเด่นของความแตกต่างของเพลงแนวสกาพังก์ เนื่องจากเป็นแนวเพลงรวมของแนวเพลงที่แตกต่างกัน ในความเป็นพังก์ ได้รับอิทธิพลจาก การใช้ทำนองที่เร็วกว่า การบิดเสียงกีตาร์ ท่อนอินเทอร์ลูดในสไตล์พังก์ (มักมีคอรัส) และการร้องแบบเสียงขึ้นจมูก แหบหรือตะโกน ส่วนความเป็นสกาในเพลงสกาพังก์นั้น ได้พัฒนาในส่วนเครื่องดนตรีและเสียงร้องสะอาด ๆ และดนตรี เครื่องดนตรีโดยปกติจะมี กีตาร์ไฟฟ้า กีตาร์เบส กลอง เครื่องเป่า (เช่นทรอมโบนหรือทรัมเป็ต) ในบางครั้งอาจมีออร์แกน

หมวดหมู่:ประเภทของพังก์